Gesin getraumatiseer ná Richmond-plaasmoordeArgieffoto ŉ Bejaarde egpaar wat op hul plaas in Richmond, KwaZulu-Natal aangeval is, se seun moes ŉ week in ŉ psigiatriese hospitaal spandeer ná sy ouers en broer gemartel en vermoor is. Stefan Schutte (41) het Dinsdag aan die hooggeregshof in Pietermaritzburg gesê sy vrou en twee seuns het ook sielkundige behandeling benodig ná die moorde. Ekard Schutte (72), sy vrou Elizabeth (66) en hul seun Luts (33) is in Maart 2014 herhaaldelik met ŉ skerp voorwerp gesteek, hul kele is afgesny en hul liggame aan die brand gesteek nadat petrol oor hulle uitgegooi is. Stefan het van Duitsland na Suid-Afrika gevlieg vir sy pa se 73ste verjaarsdag. Hy het Dinsdag getuig ter verswaring van vonnis vir die drie skuldiges. Zanokuhle Madima (19), Siphloihle Ngubane (20) en Lucikuhle Khoza (18) het al drie skuldig gepleit op die moorde en diefstal. Madima het erken dat hy die aanval beplan en uitgevoer het. Elizabeth was weg toe die mans haar man aangeval het. Toe sy opdaag, het hulle haar gegryp en haar mond toegebind en die kluis se sleutel geëis. Ondanks die feit dat sy haar samewerking gegee het, is sy ook doodgesteek. Die mans word Woensdag gevonnis. Koos Marais van die KwaZulu-Natalse Landbou-unie het aan die hof gesê gierigheid en die persepsie dat boere geld en vuurwapens het, tesame met hul weerloosheid as ŉ gevolg van isolasie, is die hoofredes vir aanvalle op boere, hul gesinne en werkers. As ŉ gevolg van gereelde plaasaanvalle verkoop boere nie meer produkte op hul plase nie. Marais sê plaasaanvalle berokken die land baie skade en laat lewenskoste styg. Vaardige boere emigreer en produksievlakke daal wat tot tekorte lei en die land moet dan duur betaal vir kos wat ingevoer word. Lees ook: Richmond-plaasmoorde: Man vir waarneming gestuur Richmond-plaasmoord: Drie beken skuld op gru-moorde Richmond-plaasmoorde: Vier weer in hof Vier in hof oor Richmond-plaasmoorde Verdagtes in hof vir Richmond-plaasmoorde Polisiekommissaris “bly” oor arrestasies ná Richmond-plaasmoorde AfriForum: ‘Gru-moorde kan toegeskryf word aan regering se stilswye’ Richmond-plaasmoorde: Oorledenes se name bekend Richmond-plaasmoorde: Gesin se liggame aan die brand gesteek Plaasmoord: Bejaardes en seun doodgeslaan